*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Σεπτεμβρίου 1981

περί διαπιστώσεως ότι η εισαγωγή της συσκευής με την ονομασία «ETEC-Autoscan Scanning Electron Microscope» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

(81/800/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε από τον κανονισμό (ΕΟΚ) αριθ. 1027/79 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 (3) περί καθορισμού των διατάξεων εφαρμογής του κανονισμού (ΕΟΚ) αριθ. 1798/75, και ιδίως το άρθρο 7,

ότι η ιταλική κυβέρνηση, με επιστολή της στις 21 Μαρτίου 1981, ζήτησε από την Επιτροπή να κινήσει τη διαδικασία, που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθοριστεί αν η συσκευή με την ονομασία «ETEC-Autoscan Scanning Electron Microscope», η οποία προορίζεται να χρησιμοποιηθεί κυρίως για την υπομικροσκοπική μελέτη επιφανειών ζωικών και φυτικών ιστών, μικροοργανισμών, ορυκτών και κατεργασμένων μετάλλων, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 23 Ιουνίου 1981, στα πλαίσια της Επιτροπής Δασμολογικών Ατελειών, προς το σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευή είναι ηλεκτρονικό μικροσκόπιο·

ότι τα αντικειμενικά τεχνικά χαρακτηριστικά της, όπως η πολύ υψηλή διακριτική ικανότητα, και η χρήση της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·

ότι, εν τούτοις, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, κατασκευάζονται επί του παρόντος στην Κοινότητα· ότι τέτοιες είναι, ειδικότερα, οι συσκευές «PSEM 500» και «SEM 501», οι οποίες κατασκευάζονται από την εταιρεία Philips Nederland BV, Boschdijk 525, Eindhoven/Neder- land, η συσκευή «Camebax», η οποία κατασκευάζεται από την εταιρεία Cameca 103, Boulevard St. Denis 92400 Courbevoie/France, η συσκευή «AMR 1000», η οποία κατασκευάζεται από την εταιρεία Ernst Leitz Wetzlar GmbH, 6330 Wetzlar/Deutschland, και οι συσκευές «Stereoscan 150 Mark 2» και «Stereoscan 180», οι οποίες κατασκευάζονται από την εταιρεία Cambridge Scientific Instruments Ltd, Rustat Road, Cambridge CB1 3QH/United Kingdom,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «ETEC- Autoscan Scanning Electron Microscope», που αποτελεί το αντικείμενο της αιτήσεως της 21ης Μαρτίου 1981 της ιταλικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 22 Σεπτεμβρίου 1981.

Για την 'Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 134 της 31. 5. 1979, σ. 1.

(3) ΕΕ αριθ. L 318 της 13. 12. 1979, σ. 32.